Stef Kruger

Stef Kruger is 'n Afrikaanse liedjieskrywer, musikant en abstrakte skilder. Hy het al meer as 400 liedjies geskryf, waarvan verskeie treffers is. Van sy bekende liedjies sluit in Pennies op die spoor, Grassade in die wind en Tussen jou en my. Kunstenaars soos Dozi, Koos Kombuis, Bobby van Jaarsveld en Jannie Moolman het al van sy liedjies opgeneem.

Kruger was vir 25 jaar lank verbonde aan die Suid-Afrikaanse Polisiediens se vermaaklikheidseenheid waar hy tromme gespeel het, maar het ook sy musiekeksamen op die dwarsfluit afgelê. 

Hy het verskeie pryse vir sy werk ontvang, waaronder Vonk Musiek se toekenning as beste liedjieskrywer van die jaar asook Die Orde van die Goue Pen, 'n toekenning vir buitengewone bydrae tot die bevordering van Afrikaans in 2012. Verskeie van sy liedjies is ook in die nuwe FAK-sangbundel opgeneem.

Diskografie 
 Hiervandaan, 2013 VONK MUSIEK
 Skilder jou liefde, 2011 VONK MUSIEK
 Grootverlang, 2007 VONK MUSIEK/RMD/SELECT
 Pelgrimsreisiger, 2004 EMI/GOLDENDREAMS

Verwysings

Sien ook 
 Afrikaanse musiek
 Suid-Afrikaanse Musikante

Eksterne skakels 
 Stef Kruger se Facebook-bladsy
 

Suid-Afrikaanse musici